


VZNESENÉ PRIPOMIENKY V RÁMCI PRIPOMIENKOVÉHO KONANIA
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 165/2023 Z. z., ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky vo vybraných poľnohospodárskych sektoroch v znení neskorších predpisov
LP/2026/453
Vysvetlivky k použitým skratkám v tabuľke:
O – obyčajná
Z – zásadná
Počet vznesených pripomienok, z toho zásadných: 	18/0
Počet vznesených hromadných pripomienok: 	0

Vznesené pripomienky
	Subjekt
	Typ
	Pripomienka

	GPSR
Generálna prokuratúra Slovenskej republiky
	O
	Všeobecne - O:
K vyššie uvedenému materiálu Generálna prokuratúra Slovenskej republiky neuplatňuje pripomienky.

	MDSR
Ministerstvo dopravy Slovenskej republiky
	O
	čl. I bodu 44
1.	V čl. I bode 44 odporúčame v úvodnej vete novelizačného bodu slovo „nie“ nahradiť slovom „znie“.

	MDSR
Ministerstvo dopravy Slovenskej republiky
	O
	sprievodným materiálom
2.	K sprievodným materiálom: 
-	Na obale odporúčame doplniť zoznam dokumentov do časti obsah materiálu.
-	V predkladacej správe odporúčame informáciu o pôsobnosti miestnej územnej samosprávy nahradiť informáciou o pôsobnosti Európskej charty miestnej samosprávy.

	MFSR
Ministerstvo financií Slovenskej republiky
	O
	Celému materiálu
Návrh je potrebné zosúladiť s prílohou č. 1 Legislatívnych pravidiel vlády SR (ďalej len „príloha LPV“) [napríklad v čl. I  body 33 a 35 rozdeliť do dvoch novelizačných bodov a zosúladiť ich s bodom 35.2 prílohy LPV, v bode 38 slovo „tej“ nahradiť slovom „investície“, v bode 40 za slovo „pripraviť“ vložiť čiarku, bod 42 rozdeliť do dvoch novelizačných bodov a upraviť napríklad takto: „V prílohe č. 2 písm. a) treťom bode podbode 3z. sa slová „a to aj s ohľadom“ nahrádzajú slovami „vrátane konceptov zameraných“ a „V prílohe č. 2 písm. d) treťom bode sa slová „a to aj s ohľadom“ nahrádzajú slovami „vrátane konceptov zameraných“ a slovo „nemá“ sa nahrádza slovom „nemajú“, v bode 44 úvodnej vete slovo „nie“ nahradiť slovom „znie“, v bode 47 úvodnej vete a v bode 68 úvodnej vete za slovo „prvý“ vložiť slovo „bod“, bod 55 upraviť napríklad takto: „55. V prílohe č. 3 písm. d) treťom bode sa slová „a to aj s ohľadom“ nahrádzajú slovami „vrátane konceptov zameraných“ a slovo „nemá“ sa nahrádza slovom „nemajú“.“].

	MFSR
Ministerstvo financií Slovenskej republiky
	O
	K bodu 9 (§ 6 ods. 12)
V bode 9 § 6 ods. 12 odporúčame navrhované znenie preformulovať, pretože je nezrozumiteľné a v aplikačnej praxi by mohlo spôsobovať výkladové nejasnosti. Zároveň upozorňujeme, že v poznámke pod čiarou k odkazu 10 druhej citácii sa odkazuje na § 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 323/2007 Z. z., ktorý však zásady hospodárnosti, efektívnosti a účinnosti neupravuje. Z uvedeného dôvodu je potrebné uvedenú citáciu vypustiť.

	MOSR
Ministerstvo obrany Slovenskej republiky
	O
	K čl. I
V § 5a navrhujeme za slová „a podľa osobitného predpisu,26c)“ doplniť slová: „alebo najmenej päť rokov, podľa toho, ktorá doba uplynie skôr“.
Odôvodnenie: 
Zmeny trhových podmienok spojené aj s klimatickými zmenami v posledných rokoch výraznou mierou ovplyvňujú agropotravinársky sektor. Pri podporených investíciách zo Strategického plánu spoločnej poľnohospodárskej politiky môžu byť realizované investície, ktoré môžu byť zaradené do 2 – 4 odpisovej skupiny v zmysle § 26 a prílohy č. 1 zákona č. 595/2003 Z. z. o dani z príjmov, čo by znamenalo nutnosť využívania majetku v období 6 – 12 rokov podľa zaradenia investície do odpisovej skupiny. 
V zmysle čl. 11 ods. 1 písm. b delegovaného nariadenia (EÚ) 2022/126 v platnom znení je uvedené: „bez toho, aby bol dotknutý odsek 10, zostali nadobudnuté hmotné a nehmotné aktíva vo vlastníctve a držbe prijímateľa do konca obdobia odpisovania alebo počas obdobia najmenej päť rokov, ktoré stanovia členské štáty s ohľadom na povahu aktív. Každé z týchto období sa vypočíta od dátumu nadobudnutia aktív alebo od dátumu, keď boli tieto aktíva poskytnuté prijímateľovi. Členské štáty však môžu stanoviť kratšie obdobie, počas ktorého zostanú aktíva vo vlastníctve alebo držbe prijímateľa, pričom však toto obdobie nesmie byť kratšie ako tri roky na účely zachovania investícií alebo pracovných miest vytvorených mikropodnikmi, malými a strednými podnikmi v zmysle odporúčania Komisie 2003/361/ES.“
Naviazanie využívania majetku výhradne na obdobie daňového odpisovania majetku môže subjektom podnikajúcim v sektore agropotravinárstva sťažiť postavenie na trhu a obmedziť ich ďalšiu možnú diverzifikáciu výroby na základe aktuálnych požiadaviek trhu a vplyvu klimatických zmien.

	MZSR
Ministerstvo zdravotníctva Slovenskej republiky
	O
	celému materiálu
V čl. I za bodom 18. je potrebné bod označený číslom „4.“ a nasledujúce body primerane prečíslovať.  

Odôvodnenie: Precizovanie textu.

	MZSR
Ministerstvo zdravotníctva Slovenskej republiky
	O
	čl. I bod 44.
V čl. I bode 44. je potrebné slovo „nie“ nahradiť slovom „znie“. 

Odôvodnenie: Legislatívno-technická pripomienka.

	MŠVVaMSR
Ministerstvo školstva,výskumu,vývoja a mládeže Slovenskej republiky
	O
	K Čl. I bodu 7 (§ 6 ods. 8)
V § 6 ods. 8 slová „spolu s jej výrobným členmi“ nahradiť slovami „spolu s jej výrobnými členmi“.

Odôvodnenie: Legislatívno-technická pripomienka.

	MŠVVaMSR
Ministerstvo školstva,výskumu,vývoja a mládeže Slovenskej republiky
	O
	K Čl. I bodu 44
V Čl. I bode 44 slovo "nie" nahradiť slovom „znie“.

Odôvodnenie: Legislatívno-technická pripomienka.

	MŽPSR
Ministerstvo životného prostredia Slovenskej republiky
	O
	Doložka vybraných vplyvov
Žiadame prehodnotiť tvrdenie o nulovom vplyve na životné prostredie, prípadne ho primerane odôvodniť. Návrh mení pravidlá poskytovania podpory investícií a opatrení v niektorých sektoroch poľnohospodárstva, ktoré môžu mať vplyv na využívanie prírodných zdrojov, pôdu, vodu, emisie skleníkových plynov a adaptáciu na zmenu klímy. 

Odôvodnenie: Vyššie uvedené v znení pripomienky.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	Nad rámec návrhu nariadenia
V prílohe č. 6 nariadenia vlády Slovenskej republiky č. 165/2023 Z. z. v znení neskorších predpisov v zmysle bodu 62.14. prílohy č. 1 k Legislatívnym pravidlám vlády SR žiadame upraviť bod 6 nasledovne: „Delegované nariadenie Komisie (EÚ) 2022/126 zo 7. decembra 2021, ktorým sa dopĺňa nariadenie Európskeho parlamentu a Rady (EÚ) 2021/2115 o dodatočné požiadavky na určité typy intervencie stanovené členskými štátmi v ich strategických plánoch SPP na obdobie 2023 až 2027 podľa uvedeného nariadenia, ako aj o pravidlá týkajúce sa pomeru pre normu dobrého poľnohospodárskeho a environmentálneho stavu 1 (norma GAEC 1) (Ú. v. EÚ L 20, 31. 1. 2022) v znení
- delegovaného nariadenia Komisie (EÚ) 2023/330 z 22. novembra 2022 (Ú. v. EÚ L 44, 14. 2. 2023),
- delegovaného nariadenia Komisie (EÚ) 2025/1159 z 31. marca 2025 (Ú. v. EÚ L, 2025/1159, 12.6.2025).“.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K návrhu nariadenia
1.	K Čl. I: Žiadame upraviť číslovanie novelizačných bodov v predkladanom návrhu nariadenia. Medzi bodom 18 a 19 predkladateľ uvádza bod 4.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K návrhu nariadenia
2.	K Čl. I bodu 40: V poznámke pod čiarou k odkazu 63a žiadame slovo „ods.“ nahradiť slovom „bod“. Čl. 3 nariadenia (EÚ) č. 178/2002 v platnom znení obsahuje definície pojmov a delí sa na body, nie na odseky.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K návrhu nariadenia
3.	K Čl. I bodu 51: Slová „3aa. až 3c.“ v úvodnej vete pred poznámkami pod čiarou k odkazom 65 a 66 žiadame nahradiť slovami „65 a 66“.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K návrhu nariadenia
4.	K Čl. I bodu 51: V poznámke pod čiarou k odkazu 66 žiadame slovo „ods.“ nahradiť slovom „bod“. Čl. 2 nariadenia (EÚ) 2016/1012 obsahuje definície pojmov a delí sa na body, nie na odseky.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K osobitnej časti dôvodovej správy
Osobitnú časť dôvodovej správy k bodom 18 až 71 žiadame upraviť a rozšíriť. Novelizačné body 18 až 71 obsahujú zmeny v sektore ovocia a zeleniny, v sektore mlieka a mliečných výrobkov, v sektore bravčového mäsa a v sektore zemiakov. Predkladateľ na tomto mieste však uvádza vecné odôvodnenie k navrhovanému doplneniu nového opatrenia v sektore mlieka a mliečných výrobkov, pričom zmenám v sektore mlieka a mliečnych výrobkov sa venujú len novelizačné body 38 až 47 predkladaného návrhu nariadenia.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K doložke zlučiteľnosti
V bode 3 písm. b) doložky zlučiteľnosti žiadame spolu s príslušným gestorom uvádzať aj ďalšie relevantné sekundárne právne akty Európskej únie:
-	nariadenie (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Mimoriadne vydanie Ú. v. EÚ, kap. 15/zv. 6; Ú. v. ES L 31, 1. 2. 2002) v platnom znení;
-	nariadenie Európskeho parlamentu a Rady (EÚ) 2016/1012 z 8. júna 2016 o zootechnických a genealogických podmienkach na plemenitbu čistokrvných plemenných zvierat, hybridných plemenných ošípaných a ich zárodočných produktov a na obchodovanie s nimi a ich vstup do Únie a ktorým sa mení nariadenie (EÚ) č. 652/2014, smernice Rady 89/608/EHS a 90/425/EHS a zrušujú určité akty v oblasti plemenitby zvierat („nariadenie o plemenitbe zvierat“) (Ú. v. EÚ L 171, 29.6.2016); a
-	nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie (prepracované znenie) (Ú. v. EÚ L, 2024/2509, 26.9.2024).

	MHSR
Ministerstvo hospodárstva Slovenskej republiky
	
	Odoslané bez pripomienok

	MINCRS
Ministerstvo cestovného ruchu a športu Slovenskej republiky
	
	Odoslané bez pripomienok

	MIRRI SR
Ministerstvo investícií, regionálneho rozvoja a informatizácie Slovenskej republiky
	
	Odoslané bez pripomienok

	MKSR
Ministerstvo kultúry Slovenskej republiky
	
	Odoslané bez pripomienok

	MPSVRSR
Ministerstvo práce, sociálnych vecí a rodiny Slovenskej republiky
	
	Odoslané bez pripomienok

	MSSR
Ministerstvo spravodlivosti Slovenskej republiky
	
	Odoslané bez pripomienok

	MVSR
Ministerstvo vnútra Slovenskej republiky
	
	Odoslané bez pripomienok

	MZVEZ SR
Ministerstvo zahraničných vecí a európskych záležitostí Slovenskej republiky
	
	Odoslané bez pripomienok

	NBS
Národná banka Slovenska
	
	Odoslané bez pripomienok

	NBÚ
Národný bezpečnostný úrad
	
	Odoslané bez pripomienok

	PMÚSR
Protimonopolný úrad Slovenskej republiky
	
	Odoslané bez pripomienok

	ÚGKKSR
Úrad geodézie, kartografie a katastra Slovenskej republiky
	
	Odoslané bez pripomienok

	ÚJDSR
Úrad jadrového dozoru Slovenskej republiky
	
	Odoslané bez pripomienok

	ÚNMSSR
Úrad pre normalizáciu,  metrológiu a skúšobníctvo Slovenskej republiky
	
	Odoslané bez pripomienok

	ÚPVSR
Úrad priemyselného vlastníctva Slovenskej republiky
	
	Odoslané bez pripomienok

	ÚVO
Úrad pre verejné obstarávanie
	
	Odoslané bez pripomienok

	ŠÚSR
Štatistický úrad Slovenskej republiky
	
	Odoslané bez pripomienok



Vznesené hromadné pripomienky
	Subjekt
	Podporo-
vatelia
	Pripomienka

	K materiálu neboli pridané hromadné pripomienky.

